**ΣΥΛΛΟΓΟΣ ΕΡΓΑΖΟΜΕΝΩΝ ΙΠΠΟΚΡΑΤΕΙΟ ΑΘΗΝΩΝ**
ΨΗΦΙΣΜΑ ΣΥΜΠΑΡΑΣΤΑΣΗΣ

Το σωματείο εργαζομένων Ιπποκράτειου Αθηνών καταδικάζει με τον πλέον κατηγορηματικό τρόπο την κλήση για <<παροχή εξηγήσεων>> από τη ΓΑΔΑ -τμήμα προστασίας του κράτους και του δημοκρατικού πολιτεύματος- του πρόεδρου της ΠΟΕΔΗΝ Μιχάλη Γιαννάκου και της προεδρεύουσας στο σωματείο Εργαζομένων του Ερυθρού Σταυρού, Παρασκευή Γεωργάκη για την συγκέντρωση που πραγματοποιήθηκε 2/4/18 έξω από το Μέγαρο Μαξίμου.
Είναι πρώτη φορά μετά την μεταπολίτευση που πρόεδρος δευτεροβάθμιας συνδικαλιστικής ομοσπονδίας και πρόεδρος σωματείου να καλείται για απολογία από την κρατική ασφάλεια και το τμήμα προστασίας του κράτους και του Δημοκρατικού Πολιτεύματος. Ο στόχος τους προφανής. Θέλουν να φιμώσουν και να τρομοκρατήσουν όποιον αντιστέκεται, αγωνίζεται και διεκδικεί.
Το συνδικαλιστικό κίνημα δεν τρομοκρατείται, δεν φιμώνεται, και δεν κάμπτεται. Θα συνεχίσουμε όλοι μαζί τους κοινωνικούς αγώνες με την ίδια αποφασιστικότητα, όσες μεθόδους κι αν χρησιμοποιήσουν για να το κάμψουν.
Το σωματείο μας δηλώνει την αλληλεγγύη και την συμπαράσταση   του στα διωκόμενα συνδικαλιστικά στελέχη και καλούμε την κυβέρνηση να σταματήσει τις διώξεις.

**Το ΔΣ του Σωματείου**